
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 180 


16 Μαρτίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση του Οργανισμού του Περιφ/ 
κοΟ Γενικού Νοσοκομείου Αθηνών «ΕΥΑΓΓΕΛΙΣΜΟΣ» και 
σύσταση θέσης κλάδου γιατρών ΕΣΥ ειδικότητας Χειρουρ¬ 


γικής Καρδιάς στο ίδιο Νοσοκομείο .. 1 

Έγκριση του Ειδικού Κανονισμού Λιμένα Πειραιά με αριθμ. 

181 «περί φόρτωσης οχημάτων στα Ο/Γ πλοία» . 2 

Πιστωτικές διευκολύνσεις για την αποκατάσταση των ζημιών 
από τον σεισμό της 16ης Ιουνίου 1990 σε περιοχές του 
Νομού Πρεβέζης... 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ4α/11551 ( 1 ) 


Τροποποίηση και συμπλήρωση του Οργανισμού του Περιφ/κού 
Γενικού Νοσοκομείου Αθηνών «ΕΥΑΓΓΕΛΙΣΜΟΣ* και σύ¬ 
σταση θέσης κλάδου γιατρών ΕΣΥ ειδικότητας Χειρουργικής 
Καρδιάς στο ίδιο Νοσοκομείο. 

' ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΟΝ 
ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 1397/83 
(ΦΕΚ 143Α/83). 

2. Τις διατάξεις των άρθρων 56 και 64 του Ν. 2071/92 (ΦΕΚ 
123Α/92). 

3. Τις διατάξεις της παρ. 5 του άρθρου 8 του Ν. 2194/94 (ΦΕΚ 
34/Α/94). 

4. Τις διατάξεις του Π.Δ/τος 87/86 (ΦΕΚ 32/Α/86). 

5. Τις διατάξεις του άρθρου 27 του Ν. 2081 /92 (ΦΕΚ 154/Α/ 
92). 

6. Την απόφαση αρ. ΔΥ3α/οικ. 370 (ΦΕΚ 550Β/13.7.94) περί 
ανάθεσης αρμοδιοτήτων στους Υφυπουργούς Υγείας, Πρόνοιας 
και Κοιν. Ασφαλίσεων. 

7. Την απόφαση αρ. 5 της 110ης Ολομ. του ΚΕ.Σ.Υ. της 
10.11.94 και 

8. Απόφαση αρ. 18/39ης Συνεδρίας του Δ.Σ. του Νοσοκομείου 
της 15.9.94, αποφασίζουμε; 

1. Η Α3β/οικ. 13891/17.9.90 Κοινή Υπουργική Απόφαση «Ορ¬ 
γανισμός του θεραπευτηρίου Αθηνών “Ο ΕΥΑΓΓΕΛΙΣΜΟΣ"» 
(ΦΕΚ 642 Β/90) όπως τροποποιήθηκε και συμπληρώθηκε με την 
Α3α/οικ. 898/24.8.92 Κοινή Υπ. απόφ. (540Β/92) τροποποιείται 


και συμπληρώνεται όπως παρακάτω: 

Στο άρθρο 7 «Διάρθρωση Ιατρικής Υπηρεσίας» εδάφιο Γ ΠΡΩ¬ 
ΤΟΣ ΧΕΙΡΟΥΡΓΙΚΟΣ ΤΟΜΕΑΣ προστίθεται ένα (1) επιπλέον 
Καρδιοχειρουργικό τμήμα και ο πρώτος χειρουργικός τομέας δια¬ 
μορφώνεται ως εξής: 

Γ ΠΡΩΤΟΣ ΧΕΙΡΟΥΡΓΙΚΟΣ ΤΟΜΕΑΣ 
α) Τμήματα. 

αΐ. Δύο (2) Γ ενικής Χειρουργικής. 
α2. Ένα (1) Ορθοπεδικό. 
ο3. Δύο (2) Καρδιοχειρουργικό. 
α4. Ένα (1) Ουρολογικό. 
α5. Ένα (1) Γυναικολογικό. 
αθ. Ένα (1) Νευροχειρουργικό 
α7. Ένα{1) Αναισθηοιολογικό. 

Αρθρο 2 

Συνιστόται μια (1) θέση κλάδου γιατρών ΕΣΥ του Υπουργείου 
Υγείας, Πρόνοιας και Κοινωνικών Ασφαλίσεων, ειδικότητας Χει¬ 
ρουργικής Καρδιάς και βαθμού Δ/ντή, η οποία προστίθεται στις 
θέσεις του οργανισμού του Περιφερειακού Γεν. Νοσ, «ΕΥΑΓΓΕ¬ 
ΛΙΣΜΟΣ». 

Από τις διατάξεις της απόφασης αυτής προκαλείται δαπάνη σε 
βάρος του Κρατικού Προϋπολογισμού ύψους 11.500.000 δρχ. η 
οποία θα καλυφθεί από μεταφορά πίστωσης (Φ.210, ΚΑΕ 5154) 
στον Προϋπολογισμό της Νομαρχίας Αθηνών (Φ. 151, ΚΑΕ 
2811). 

Η απόφαση αυτή να δημοοιευθεί στην Εφημερίδα της Κυβερ- 
νήσεως. 

Αθήνα, 15 Φεβρουάριου 1995 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΤΗΣ ΟΙΚΟΝΟΜΙΚΟΝ 

I. ΠΟΤΤΛΚΗΣ ΛΛΕΞ. ΠΑΠΑΔΟΠΟΥΛΟΣ 

0 ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΜΟΝΙΚΟΝ ΑΣΦΑΛΙΣΕΩΝ 

Ν.ΦΑΡΜΑΚΗΣ 
- 4 - 

Αριθ. 3131.2/6/95 (2) 

Έγκριση του Ειδικού Κανονισμού Λιμένα Πειραιά με αριθμ. 161 
«περί φόρτωσης οχημάτων στα Ο/Γ πλοία». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 10 του Ν. 1940/91 ( ΦΕΚ 40Α/ 

18-3-1991 ) «Περί Μονάδος Ειδικών Αποστολών Λιμενικού Σώ¬ 
ματος», που αντικαθιστά το άρθρο 156 του Ν.Δ. 187/1973 (ΦΕΚ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


261Α/13-10-73) «περί Κ.Δ.Ν.Δ.». 

2. Τον Ειδικό Κανονισμό Λιμένα Πειραιά που μας υποβλήθηκε 
με την αριθμ. ΜΦ 3121/2/95/24.1.95 αναφορά της Λιμενικής 
Αρχής, με τις διατάζεις του οποίου ρυθμίζονται θέματα που αφο¬ 
ρούν την εύρυθμη λειτουργία του Λιμένα Πειραιά. 

3. Το όρθρο 29Α του Ν. 1558/Θ5, όπως προστέθηκε με το άρ¬ 
θρο 27 του Ν.2081/92 (ΦΕΚ 154Α/10-Θ-92). 

4. Το γεγονός ότι από τις διατάζεις της παρούσας απόφασης 
δεν προκαλείται δαπάνη σε βάρος του Κρατικού προϋπολογι¬ 
σμού, αποφασίζουμε; 

Αρθρο μόνο 

(ο) Εγκρίνουμε τον πιό κάτω Ειδικό Κανονισμό Λιμένα Πειραιά 
με αριθμ.181 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΜΕ ΑΡΙΘΜ 181 
«Περί φόρτωσης οχημάτων στα Ο/Γ πλοία» 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 
Έχουμε υπόψη: 

(α) Τις διατάξεις του δια του από 9 Ιουνίου 1948 Β.Δ. Κωδικο- 
ποιημένου Νόμου 499/47 «Περί Πειθαρχικής εξουσίας των Προϊ¬ 
σταμένων Λιμενικών Αρχών» (ΦΕΚ 162/Α') ουνδυαζόμενες με τα 
άρθρα 141-157 του Ν.Δ. 187/73, με το οποίο κυρώθηκε ο Κώδι¬ 
κας Δημοσίου Ναυτικού Δικαίου (ΦΕΚ 261 /Α). 

(0) Το άρθρο 156 του Ν.Δ. 187/1973 ( ΦΕΚ 261/Α73.10.73) 
«Περί ΚΔΝΔ», όπως αυτό αντικαταστάθηκε με το άρθρο 10 του 
Ν, 1940/91 (ΦΕΚ 40/Α/91) «Περί Μονάδος Ειδικών Αποστολών 
Λιμενικού Σώματος (ΜΕΑ ΛΣ) και άλλες διατάζεις περί αυτού». 

(γ) Τις διατάξεις του Ν.Δ. 444/70«ΠερίαρμοδιότητοςτουΛ.Σ.» 
και σχέσεων προς τας αρμοδιότητας των Σωμάτων Ασφαλείας» 
(ΦΕΚ 39-Α-). 

(δ) Το άρθρο 29Α του Ν.1558/85, άπως προστέθηκε με το άρ¬ 
θρο 27 του Ν. 2081/92 (ΦΕΚ 154/Α710.9.92). 

(ε> Το γεγονός ότι από τις διατάξεις του παρόντος Κανονισμού 
δεν προκαλείται δαπάνη σε βάρος του Κρατικού Προϋπολογι¬ 
σμού και εκδίδουμε τον ακόλουθο Κανονισμό: 

Αρθρο 1 
Όρια ισχύος 

Ο παρών «Ειδικός Κανονισμός Λιμένα Πειραιά» ισχύει για τους 
λιμένες, τους όρμους και τη θαλάσσια έκταση της περιοχής δι¬ 
καιοδοσίας της Λιμενικής Αρχής Πειραιά, όπως αυτή καθορίζεται 
από τις κείμενες διατάξεις. 

Άρθρα 2 

Διάκριση κατηγοριών οχημάτων 

1. Για την εφαρμογή του παρόντος Κανονισμού τα προς φόρ- 
τωση στα Ο/Γ πλοία πάσης φύαεως οχήματα διακρϊνονται στις 
ακόλουθες δύο κατηγορίες: 

α. Μεγάλα οχήματα-φορτηγά (Φ/Γ) και 

β. Μικρά οχήματα-επιβατηγά ιδιωτικής χρήσης (Ε.Ι.Χ) 

2. Ως μεγάλο άχημα-φορτηγό (Φ/Γ) νοείται ο συνήθης μέσος 
τύπος μικτού βάρους είκοσι έξι (26.000) χιλιογράμμων περίπου 
που καταλαμβάνει αντίστοιχο εμβαδόν τριών (3) μικρών οχημάτω- 
ν-Ε.Ι.Χ.περίπου. 

Φορτηγά οχήματα συρόμενα ή επικαθήμενα υπολογίζονται ως 
δύο (2),ενώ τα μικρά οχήματα-Ε.Ι.Χ.υπολογίζονται με μέσο βά¬ 
ρος χιλίων (1000) χιλιογράμμων περίπου. 

Άρθρο 3 

Καθορισμός του αριθμού των προς φόρτωση στα Ο/Γ πλοία οχη¬ 
μάτων κατά κατηγορίες. 

1. Για κάθε δρομολογημένο Ο/Γ πλοίο που αποπλέει από τον 
λιμένα Πειραιά καθορίζεται από την Λιμενική Αρχή, μετά από συ¬ 
νεννόηση με τον εκπρόσωπο του πλοιοκτήτη ή εφοπλιστή και την 


υπογραφή ειδικού πρακτικού,ο αριθμός των θέσεων των προς 
φόρτωση οχημάτων κατά κατηγορίες. 

2. Ο αριθμός των θέσεων, σύμφωνα με τις ανωτέρω διατάξεις, 
πρέπει να προκύπτει με κριτήρια: 

α. Την καλλίτερη δυνατή εξυπηρέτηση των επιβατών και των 
οχημάτων 

β. Την ικανοποίηση αναγκών διακίνησης φορτίων με Φ/Γ οχή¬ 
ματα. 

γ. Την καλλίτερη και ασφαλέστερη δυνατή εκμετάλλευση της 
μεταφορικής ικανότητας κάθε Ο/Γ πλοίου. 

δ. Τον αριθμό και τις ανάγκες των ενδιάμεσων λιμένων προσέγ¬ 
γισης του πλοίου. 

ε. Τα ειδικά χαρακτηριστικό και κατασκευαστικά στοιχεία (ιδιό¬ 
τητες) κάθε πλοίου. 

στ. Τις ιδιαιτερότητες, ανάγκες και συχνότητα εκτέλεσης δρο¬ 
μολογίων κάθε ακτοπλοϊκής γραμμής. 

ζ. Τους Κανονισμούς ασφαλείας-γραμμών φόρτωσηςτων Ο/Γ 
πλοίων. 

και να ανταποκρίνεται, κατά το δυνατόν, για συνήθεις τύπους Ο/Γ 
πλοίων στον ακόλουθο κανόνα: 

«Αριθμός Φ/Γ και μεγάλων οχημάτων .αντίστοιχος του ενός τρί¬ 
του (1/3) ή τριάντα τοις εκατό (30%) περίπου του συνολικού εμ- 
βαδού κάλυψης του χώρου στοιβασίας οχημάτων (γκαράζ) του 
πλοίου ή αντίστοιχος των δύο τρίτων (2/3) ή εβδομήντα τοις 
εκατό (70%) του συνολικού παραλαμβανομένου φορτίου από το 
πλοία». 

3.0 αναφερόμενος στην προηγούμενη παράγραφο κανόνας 
μπορεί να μεταβάλλεται από τη Λιμενική Αρχή,μετά από συνεν¬ 
νόηση με τον εκπρόσωπο του πλοιοκτήτη εφοπλιστή,σε περιό¬ 
δους αυξημένης σχηματικής κίνησής,λαμβανομένων υπόψη των 
κριτηρίων της ίδιας (προηγούμενης) παραγράφου του παρόντος 
άρθρου. 

4.Εφόσον είκοσι τέσσερις (24) ώρες πριν από την εκτέλεση 
του εγκεκριμμένου- προγραμματισμένου δρομολογίου δεν καλυ¬ 
φθεί ο αριθμός μιας κατηγορίας οχημάτων, τα κενά συμπληρώνο¬ 
νται από οχήματα της άλλης κατηγορίας με την σειρά που έχουν 
καταχωρισθεί από τον υπεύθυνο στον λιμένα Πειραιά ναυτικό 
πράκτορα,στις ξεχωριστές καταστάσεις αναμονής,σύμφωνα με 
τα οριζόμενα στο επόμενο άρθρο. 

Άρθρο 4 

ΣειρΟ προτεραιότητας 

1. Η σειρά προτεραιότητας των κάθε κατηγορίας οχημάτων, 
που πρόκειται να φορτωθούν στο οχηματαγωγό πλοίο, τηρείται 
από τον υπεύθυνο στο λιμένα Πειραιά ναυτικά πράκτορα με βάση 
τον χρόνο έκδοσης της αντίστοιχης απόδειξης μεταφοράς οχήμα¬ 
τος ή, σε περίπτωση που δεν καθίσταται δυνατή, για οποιονδή- 
ποτε λόγο, η έκδοση της απόδειξης μεταφοράς, με βάση την, κα- 
τ’αύξοντα αριθμά και ακριβή χρονολογική (ημερομηνία-ώρα) 
σειρά, καταχώριση σε «ειδική κατάσταση προτεραιότητας», όλων 
των γραπτών στοιχείων που πιστοποιούν και αποδεικνύου ν την αι- 
τηθείσα προτεραιότητα. 

2. Όταν συμπληρωθεί ο αριθ μός των προς φόρτωση οχημάτων, 
τηρούνται από τον υπεύθυνο ναυτικό πράκτορα και καταστάσεις 
αναμονής, οτις οποίες αναγράφονται τα Ιδια στοιχεία μ'αυτά των 
ειδικών καταστάσεων της προηγούμενης παραγράφου, χωρίς νά 
εκδίδεται φορτωτική. 

3. Τα μεγάλα οχήματα-φορτηγά πρέπει να ευρίσκονται στην 
αποβάθρα φόρτωσης δύο και μισή (2,5) ώρες πριν από τον προ¬ 
γραμματισμένο απόπλου του πλοίου. Ο χρόνος αυτός για τα μικρά 
οχήματα -Ε.Ι.Χ. ορίζεται στην μία (1) ώρα. 

4. Η φόρτωση στα πλοία, των οχημάτων που έχουν αφιχθεί 
έγκαιρα στην αποβάθρα, ενεργείται, από τους υπεύθυνους φόρ¬ 
τωσης Αξιωματικούς του πλοίου, σύμφωνα με τις ισχύουοες δια¬ 
τάξεις (π.χ.τελικός προορισμός οχημάτων, ειδικές οδηγίες κοι 
απαιτήσεις στοιβασίας και έχμασής τους, επίτευξη επιθυμητής 

κατανομής βαρών και διαγωγής του πλοίου). 

5. Οι επιβαϊνοντες σε οχήματα, που έχουν προτεραιότητα φόρ- 
τωσης, προηγούνται των άλλων μεμονωμένων επιβατών, μέχρι 
συμπλήρωσης του προβλεπομένου από το Πρωτόκολλο Γενικής 
Επιθεώρησης αριθμού. Για αποφυγή έκδοσης υπεραρίθμων εισι¬ 
τηρίων, ο υπεύθυνος πράκτορας, καθώς και όλοι που εκδίδουν ει¬ 
σιτήρια για λογαριασμό της επιχείρησης του οχηματαγωγού, 
οφείλουν να λαμβάνουν υπόψη τη χωρητικότητα σε οχήματα του 
πλοίου, τον αριθμό των επιβαινόντων ο'αυτά και τον επιτρεπό¬ 
μενο αριθμό επιβατών από το Πρωτόκολλο Γ ενικής Επιθεώρησης 
του πλοίου, χειμερινής και θερινής περιόδου. 

6. Σε περίπτωση ματαίωσης ενός δρομολογίου τα πόσης «ρύ¬ 
σεως οχήματα που έχουν προτεραιότητα φόρτωσπς για το συγκε¬ 
κριμένο δρομολόγιο, διατηρούν αυτή για το επόμενο ή επόμενα 
δρομολόγια του ίδιου πλοίου ή άλλων πλοίων της Ιδιας εταιρείας, 
εφοσον υπάρχουν κενές θέσεις, μέχρις εξάντλησης του αριθμού 
αυτών και προηγούνται των άλλων οχημάτων που έχουν καταχω- 
ρισθεί σε καταστάσεις αναμονής. 

7. Οι διατάξεις του παρόντος άρθρου, που αφορούν τον καθο¬ 
ρισμό της σειράς προτεραιότητας φόρτωσης οχημάτων στα οχη¬ 
ματαγωγά (Ο/Γ) πλοία, δεν έχουν εφαρμογή στις γραμμές ΠΕΡΑ- 
ΜΑ-ΠΑΛΟΥΚΙΑ ΣΑΛΑΜΙΝΑΣ και ΑΡΓΟΣΑΡΩΝΙΚΟΥ στις οποίες 
η προτεραιότητα καθορίζεται από τον υπεύθυνο πράκτορα με 
βάση τον χρόνο άφιξης των οχημάτων στην αποβάθρα. 

Άρθρο 5 

Κατ’ εξαίρεση προτεραιότητα φόρτωσης οχημάτων 

1. Κατ' εξαίρεση των προβλεπομένων στο προηγούμενο άρθρο 
και κατά παρέκκλιση της σειράς προτεραιότητας, σε κάθε δρομο¬ 
λόγιο Ο/Γ πλοίου κρατείται, για τα μεγάλα οχήματα-φορτηγά, 
αριθμός κενών θέσεων ίσος προς το 10% του χώρου στοιβασίας 
οχημάτων (γκαράζ) που αντιστοιχεί, σύμφωνα με τα οριζόμενα 
στην παράγραφο 2 του άρθρου 3, στο οχήματα της κατηγορίας 
αυτής καθώς και δύο (2) θέσεις γιο μικρά οχήματα-Ε.Ι.Χ.,στα 
ακόλουθα είδη οχημάτων: 

(α) Αυτοκίνητα αοθενοφόρα κρατικά ή ιδιωτικής χρήσης, εφό¬ 
σον μ'ουτό μεταφέρονται ασθενείς, 

(β) Αυτοκίνητα στρατιωτικά και Σωμάτων Ασιραλείας κάθε φύ¬ 
σης, εφόσον εκτελούν διατεταγμένη υπηρεσία. 

(γ) Αυτοκίνητα Υπουργών, Βουλευτών, Γενικών Γραμματέων 
Υπουργείων, Γενικών Γραμματέων Περιφέρειας, Περιφερειακών 
Διευθυντών, Μητροπολιτών, Πρεσβευτών και Αρχηγών ξένων 
αποστολών, Νομαρχών και Ανωτάτων Αξ/κών εν ενεργεία, εφό¬ 
σον επιβαίνουν στα αυτοκίνητα αυτό ή εφόσον αυτό εκτελούν 
διατεταγμένη υπηρεσία. 

(δ) Φορτηγά κοινά, που μεταφέρουν ευπαθή φορτία (π.χ. πά¬ 
γος, οπωροκηπευτικά κ.λ.π.), κατά ποσοστά 2/3 τουλάχιστον του 
ωφελίμου φορτίου τους, σύμφωνα με τις ειδικώτερες για τα θέμα 
αυτό οδηγίες του ΥΕΝ. 

(ε) Φορτηγά με ψυκτικά μηχανήματα, που μεταφέρουν ευπαθή 
φορτία κατά ποσοστά 2/3 τουλάχιστον του ωφελίμου (ρορτίου 
τους. 

(ζ) Αυτοκίνητα που μεταφέρουν νεκρούς. 

2.Η σειρά προτεραιότητας των οχημάτων της προηγούμενης 
παραγράφου τηρείται, βάοει σχετικών καταστάσεων, από τον 
υπεύθυνο στον λιμένα Πειραιά ναυτικό πράκτορα και πρέπει να 
δηλώνεται σ'αυτόν από τους ενδιαφερομένους είτε με την αυτο¬ 
πρόσωπη ή αντιπρόσωπη παρουσία τους είτε με τα συνήθη τηλε¬ 
πικοινωνιακά μέοα για μεν τα μεγάλα οχήματα-«ρορτηγά είκοσι 
τέσσερις (24) ώρες για δε τα μικρά οχήματα-Ε,Ι.Χ. δώδεκα (12) 
ώρες πριν από τον προγραμματισμένο απόπλου του πλοίου. 

3.0 ναυτικός πράκτορας μετά την εκπνοή των ανωτέρω προθε¬ 
σμιών και εφόσον υπάρχουν κενά τα συμπληρώνει με οχήματα της 
ίδιας κατηγορίας και σε περίπτωση μη ύπαρξης οχημάτων της κα¬ 
τηγορίας αυτής με οχήματα της άλλης κατηγορίας με την σειρά 
που είναι καταχωρισμένα στις ξεχωριστές καταοτάοεις αναμο¬ 
νής. 


4.Επίσης σε κάθε δρομολόγιο και μέχρι δέκα πέντε <15) λεπτά 
της ώρας πριν τον απόπλου φυλάσσονται δύο (2) κενές θέσεις 
Ε.Ι.Χ. και μία (1) θέση μεγάλου οχήματος - φορτηγού.Οι θέσεις 
αυτές διατίθενται απά την Λιμενική Αρχή κατά την κρίση της για 
την εξυπηρέτηση κάποιος έκτακτης ανάγκης κρατικής ή άλλης 
«ρύσεως. Εφόσον οι θέσεις αυτές δεν καλυ«ρθούν ακολουθείται η 
διαδικασία της προηγούμενης παραγρά«ρου. Ειρόσον όμ«ος καλυ¬ 
φθούν με φροντίδα της Λιμενικής Αρχής καταχωρίζονται στις 
προβλεπόμενες απά τις ισχύουσες διατάξεις καταστάσεις. 

Αρθρο 6 

Ζύγιση οχημάτων 

1 .Δεν είναι υποχρεωτική η ζύγιση των κατωτέρω οχημάτων 
α. Των Ε.Ι.Χ 

β.Των άφορτων <ρορτηγ«&ν (Φ/Γ) οχημάτων πάσης «ρύσεως, 
γ. Των έμφορτων Φ/Γ-Ι/Χ οχημάτων «ιχρέλιμου «ρορτίου μέχρι 
1200 χιλιογράμμων, εφόσον από την γενικότερη εμφάνιση του 
οχήματος κ«κ το είδος του φορτίου δεν προκύπτουν ενδείξεις 
υπερφόρτωσής του. 

2.0 χρόνος ζύγισης των οχημάτων δεν λαμβάνεται υπόψη για 
την χορήγηση προτεραιότητας στο Ο/Γ πλοίο. 

3.Τα υπόχρεα, σύμφωνα με τα ανωτέρω, σε ζύγιση οχήματα, 
ζυγίζονται στις γεφυροπλάστιγγες του Οργανισμού Λιμένα Πει¬ 
ραιά (Ο.Λ.Π) 

Αρθρο 7 

Υποχρείύσεις ναυτικών πρακτόρων-Αξιωματικών «ρόρτιοσης 

1. Στους Ναυτικούς Πράκτορες δεν επιτρέπεται να εκδίδουν 
για κάθε δρομολόγιο αποδείξεις μετατροράς που υπερβαίνει την 
πραγματική μεταφορική ικανότητα του πλοίου, σύμ«ρωνα με τα 
οριζόμενα στον Κανονισμό αυτό. Επίσης, δεν επιτρέπεται σ'αυ- 
τούς να αρνούνται την έκδοση «ρορτωτικής και χορήγη«τη προτε¬ 
ραιότητας οε οχήματα, που δικαιούνται νο ταξιδέψουν με τα 
εγκεκριμένα-προγραμματισμένα δρομολόγια των Ο/Γ πλοίων 
που πρακτορεύουν και μέχρι να καλυιρθούν οι διατιθέμενες θέ¬ 
σεις, σύμφωνα με τα οριζόμενα στον Κανονισμό αυτό. 

2. Οι Αξιωματικοί του πλοίου οι οποίοι έχουν ορισθεί, σύμφωνα 
με τις ισχύουσες διατάξεις, ως υπεύθυνοι «ράρτωσης υποχρεού- 
νται να επιδεικνύουν την απαιτούμενη επιμέλεια, ώστε να εξα¬ 
σφαλίζεται η «ρόρτωσπ και μετα«ρορά όλων τ«υν εχόντων προτε¬ 
ραιότητα για κάθε συγκεκριμένο ταξίδι οχημάτων, σύμφωνα με τα 
οριζόμενα στον Κανονισμό αυτό. 

Αρθρο 8 

Καταργούμενες διατάξεις 

Από την έναρξη κχχύος του ποφόντος Κανονισμού καταργού- 
νται τα άρθρα 2 και 3 του Παραρτήματος Κανονισμού Λιμένα Πει¬ 
ραιά αρ.87/1971 (ΦΕΚ 606 Β71971) καθώς και κάθε άλλη διά¬ 
ταξη ή ρύθμιση που είναι αντίθετη προς τις διατάξεις του παρό¬ 
ντος. 

Άρθρο 9 
Κυρώσεις 

Οι παραβάτες του παρόντος Ειδικού Κανονισμού Λιμένα, του 
οποίου η εκτέλεσή ανατίθεται στα Λιμενικά Όργανα, ανεξάρτητα 
από τις συντρέχουοες ποινικές και αστικές ευθύνες, κατά την 
ισχύουσα Νομοθεσία, υπάκειντσι και στις κυρ«όοεις του άρθρου 
157 του Ν.Δ. 187/73 (ΦΕΚ 261-Α773) -Περί Κ.Δ.Ν.Δ.-, όπως 
τροποποιήθηκε με το Π.Δ. 207/85 (ΦΕΚ 76-Α/85), το οποίο 
αντικαταστάθηκε με το Π.Δ. 111/93 (ΦΕΚ 50/Α793). 

Πειραιάς, 3 Μαρτίου 1995 

Ο Κεντρικός Λιμενάρχης 
Αρχιπλοίαρχος ΛΣ ΑΛ. ΚΟΡΟΜΑΝΤΖΟΣ 

(β)Η ειραρμογή του Κανονισμού αυτού αρχίζει δύο (2) μήνες 
από τη δημοσίευσή του στην Εφημερίδα της Κυβερνήσειος. 

(V) Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 7 Μαρτίου 1995 

Ο ΥΠΟΥΡΓΟΣ 

Γ. ΚΑΤΖΙΦΑΡΑΣ 
-♦- 

Αριθ. οικ/448/ΤΣΕΠ 32 ( 3 ) 

Πιστωτικές διευκολύνσεις για την αποκατάσταση των ζημιών από 
τον σεισμό της 16ης Ιουνίου 1990 σε περιοχές του Νομού 
Πρεβέζης. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 και 3 της από 28.7.78 
Πράξεως Νομοθετικού Περιεχομένου (ΦΕΚ 117} «Περί αποκατα- 
στάσεως ζημιών εκ σεισμών Βορείου Ελλάδος» που κυρώθηκε με 
το Ν. 867/79 (ΦΕΚ Α' 24). 

2. Τις διατάξεις του Ν. 1190/81 (ΦΕΚ Α' 203/30.7.81) ο 
οποίος κυρώνει την από 26.3.81 Πράξη Νομοθετικού Περιεχομέ¬ 
νου. 

3. Τις διατάξεις του άρθρου 3, παράγραφος 3, τελευταίο εδά¬ 
φιο του Ν. 1266/82 (ΦΕΚ Α' 81) «Περί οργάνων ασκήσεως της 
νομισματικής, πιστωτικής και συναλλαγματικής πολιτικής και άλ¬ 
λες διατάξεις» όπως συμπληρώθηκε με το άρθρο 25, παράγρα¬ 
φος 6 του Ν. 1418/84, «Περί Δημοσίων Έργων και ρυθμίσεις συ¬ 
ναφών θεμάτων» (ΦΕΚ Α' 23). 

4. Τις διατάξεις του Ν. 128/75 «περί τροποποιήσεως και συ- 
μπληρώσεως διατάξεων τινών αναφερομένων εις την λειτουργία 
του χρηματοδοτικού συστήματος». 

5. Την Πράξη 74/29.6,90 (ΦΕΚ 90/Α/11.7.90) Υπουργικού 
Συμβουλίου «Για την αποκατάσταση των ζημιών από τον σεισμό 
της 16ης Ιουνίου 1990 σε περιοχές του Νομού Πρεβέζης». 

6. Την τριμερή Υπουργική Απόφαση αριθ. οικ/845/1.4.91 
(ΦΕΚ 258/Β/25.4.91) όπως ισχύει. 

7. Το Π.Δ. 69/1988 «Περί Οργανισμού της Γ.Γ.Δ.Ε. του ΥΠΕ- 
ΧΩΔΕ». 

8. Την αρ. πρωτ. Δ16α/04/773/ 29.11.90 Κοινή Απόφαση του 
Υπουργού Προεδρίας και Αναπληρωτή Υπουργού ΠΕ.ΧΩ.Δ.Ε. 
«περί εξαιρέσως διοικητικών πράξεων από τον κανόνα των τριών 
υπογραφών». 

9. Την με αριθμό 50148/542/24.6.92 Κοινή Απόφαση των 
Υπουργών Εθνικής Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δαπανών 
Δημοσίου Τομέα» (ΦΕΚ 420/Β/1.7.92). 

10. Το έργο 9069001 της ΣΑΕ 069. 

11. Την Κοινή Απόφαση Δ17α/02/56/ Φ.2,2.1/14.7.94 του 
Πρωθυπουργού και του Υπουργού ΠΕ.ΧΩ.Δ.Ε. «Ανάθεση αρμο¬ 
διοτήτων Υπουργού ΠΕ.ΧΩ.Δ.Ε. στον Υφυπουργό ΠΕ.ΧΩ.Δ.Ε. 

Γ ιάννη ΤσακλΙδη». 

12. Τις έκτακτες στεγαστικές και λοιπές ανάγκες που έχουν 
δημιιουργηθεί στους κατοίκους του Νομού Πρεβέζης οπό το σει¬ 
σμό της 16ης Ιουνίου 1990, αποφασίζουμε: 

Τροποποιούμε την απόφασή μας οικ/845/1.4,91 όπως ισχύει 
και αντικαθιστούμε τις διατάξεις της ως ακολούθως: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 
I. Εγκρίνεται η χορήγηοη στεγαστικών δανείων για την αποκα¬ 
τάσταση των ζημιών που προκάλεσε ο σεισμός της 16ης Ιουνίου 
1990 σε περιοχές του Νομού Πρεβέζης, σε κτίρια οποιοσδήποτε 
χρήσης. 

α) Για ανακατασκευή των κτιρίων που καταρρεύσανε ή κρίνο- 
νται κατεδαφιστέα ή υπέρμετρης δαπάνης επισκευής (ασύμ¬ 
φορα) ή είναι δομημένα από υλικά (αδρανή και συγκολλητικά), 
που δεν είναι δόκιμα (ωμοπλίνθους, κροκάλλες, ξηρολιθιά κ.λπ.) 


και τα οποία δεν έχουν χαρακτηριστεί κατεδαφιστέα, αλλά οι ζη¬ 
μιές που προκλήθηκαν από το σεισμό δεν επιδέχονται, σύμφωνα 
με την κρίση του αρμόδιου Τομέα Αποκατάστασης Σεισμόπλη¬ 
κτων του Νομού Πρεβέζης ουσιαστική αποκατάσταση, δηλαδή, 
επισκευή που εξασφαλίζει την αναγκαία αντισεισμική αντοχή 
τους. 

β) Για επισκευή των πάσης φύσεως κτιρίων που έχουν υποστεΙ 
ζημιές από το σεισμό. 

γ) Τα ανωτέρω δάνεια δύνανται να χρησιμοποιηθούν και για αυ¬ 
τοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 
1 Οι δικαιούχοι των στεγαστικών δανείων καθορίζονται από 
τον αρμόδιο Τομέα Αποκατάστασης Σεισμοπλήκτων του Νομού 
Πρεβέζης στον οποίο οι ενδιαφερόμενοι θα πρέπει να υποβάλ¬ 
λουν αίτηση με τα σχετικά δικαιολογητικά, μέσα στις προθεσμίες 
που καθορίζονται με τηναρ. 74/29.6.90 Πράξη του Υπουργικού 
Συμβουλίου και τις Υπουργικές Αποφάσεις. 

2. Ο αρμάδιος Τομέας Αποκατάστασης Σεισμοπλήκτων 
(Τ.Α.Σ.) θα χορηγεί στους δικαιούχους βεβαίωση με την οποία θα 
προσδιορίζεται το ύψος της απαιτούμενης δαπάνης επισκευής ή 
το ποσά που δικαιούται ο ενδιαφερόμενος για ανακατασκευή ή 
αυτοστέγαση. Στη βεβαίωση θα αναφέρεται το ποσό της δωρεάν 
κρατικής αρωγής καθώς και του στεγαστικού δανείου, σύμφωνα 
με τους όρους που καθορίζονται κατωτέρω για τα κτίρια που βρί¬ 
σκονται εντός της σεισμόπληκτης περιοχής. 

3. Σε περίπτωση που το συγκεκριμένο κτίριο ρυμοτομεΙται ή 
δεν μπορεί να ανακατασκευαστεί για οποιαδήποτε άλλη νόμιμη 
αιτία, ο ιδιοκτήτης - και επί περισσοτέρων συνιδιοκτητών, καθέ¬ 
νας από αυτούς - δικαιούται δανειοδότηση για αυτοστέγαση με 
αγορά ή ανέγερση κατοικίας σε άλλη σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗ! Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική αρωγή) θα 
χορηγείται στους δικαιούχους με βάση την προσκομιζόμενη στη 
δανεΐστρια Τράπεζα έγγραφη συνηγορία του αρμόδιου Τομέα 
Αποκατάστασης Σεισμοπλήκτων (Τ.Α.Σ.) του Νομού Πρεβέζης 
αντίστοιχα με τους ακόλουθους βασικούς όρους: 

α) Για κτίσματα που έχουν χρήση κατοικίας 100.000 δρχ. σνά 
τ.μ. και με ανώτατο όριο δανειοδοτούμενης επιφάνειας τα 120 
τ.μ., ανά χωριστά ιδιοκτησία. 

β) Για κτίσματα που έχουν χρήση κατοικίας και με βάση τις ισχύ- 
ουσες διατάξεις επιβάλλεται η διατήρηση της μορφής τους κατά 
την ανακατασκευή ή το κτίριο είναι παραδοσιακό, το δάνειο ορί¬ 
ζεται σε 120.000 δρχ. ανά τετραγωνικά μέτρο και για όλο το εμ¬ 
βαδόν του κτιρίου. 

γ) Για διατηρητέους, όπως στην προηγούμενη παράγραφο (β) 
επαγγελματικούς χώρους (ξενοδοχεία, καταστήματα κ.λπ.) το 
δάνειο ορίζεται σε 110.000 δρχ. ανά τετραγωνικό μέτρο και για 
όλο το εμβαδόν του κτιρίου. 

δ) Για κατοικίες ή επαγγελματικούς χώρους της ως άνω κατη¬ 
γορίας (β), όταν διατηρείται η όψη και ανακατασκευάζεται το 
υπόλοιπο, θα χορηγείται δάνειο επισκευής διατηρητέου κτιρίου 
για τις όψεις, χωρίς όριο δανειοδότησης, και δάνειο ανακατα- 
σκευής κατοικίας ή επαγγελματικού χώρου όπως ορίζεται στις 
παρ. (α) και (ε) αντίστοιχα, για το υπόλοιπο κτίσμα. 

Στην περίπτωση αυτή, το δάνειο και η δωρεάν κρατική αρωγή 
θα χορηγείται αθροιστικά. 

ε) Για κτίρια που έχουν χρήση επαγγελματικού χώρου 65.000 
δρχ. ανά τ.μ. για τα πρώτα 150 τ.μ. και μέχρι του ποσού των 
7.800.000 δρχ. 

Στην περίπτωση που ο επαγγελματικός χώρος έχει επιφάνεια 
άνω των 150 τ.μ., για τον υπολογισμό της συνολικής δανειοδότη¬ 
σης θα διαιρείται η επιφάνεια του σε τμήματα των 150 τ.μ. Για τα 
τυχόν δάνεια που θα προκύψουν πέραν των πρώτων 150 τ.μ. το 
ποσό του δανείου ορίζεται σε 40.000 δρχ. ανά τ.μ. και μέχρι του 
ποσού των 4.800.000 δρχ. για κάθε επιπλέον δάνειο που θα χο¬ 
ρηγείται. 

στ) Για υπόγειους χώρους όπως αυτοί ορίζονται από το Γ.Ο.Κ. 
και είναι διαμορφωμένοι ως διαμερίσματα κατοικίας ή επαγγελ¬ 
ματικές στέγες, ποσό που αντιστοιχεί στο 70% της εκόστοτε 
ισχύουσες μεγίστης τιμής μονάδας για τη χρηματοδότηση των 
ανακατασκευασμένων κατοικιών ή επαγγελματικών χώρων αντί¬ 
στοιχα. 

ζ) Για κατασκευές κτισμάτων βοηθητικής χρήσεως στο δώμα 
οικοδομών π.χ. απολήξεις κλιμακοστασίων, ανελκυστήρων κ.λπ. 
ποσό που αντιστοιχεί στο 70% της εκόστοτε ισχύουσες τιμής μο¬ 
νάδας για τη χρηματοδότηση της ανακατασκευαζόμενης επιφά¬ 
νειας. 

η) Για κτίρια που η κατασκευή τους είχε προχωρήσει μόνον μέ¬ 
χρι το σκελετό από ωπλισμένο σκυρόδεμα, ποσό που αντιστοιχεί 
στο 30% της εκόστοτε ισχύουσες μεγίστης τιμής μονάδας για τη 
χρηματοδότηση της ανακατασκευασμένης επιφάνειας 
θ) Γ ια βοηθητικούς χώρους της αυτής οικοδομής ή ευρισκομέ¬ 
νους στο αυτό οικόπεδο που συμπληρώνουν τη λειτουργικότητά 
της και με την προϋπόθεση ότι το σύνολο της δανειοδοτούμενης 
επιφάνειας (κύριος και βοηθητικός χώρος) δεν υπερβαίνει τα 120 
τ.μ. (π.χ. αποθήκες τροφίμων, ιματιοθήκες, κουζίνες, φούρνοι 
κ.λπ.) ή ανά τ.μ. τιμή αποζημίωσης κατεδαφιστέου χτίσματος 
(είτε βάση πρωτοκόλλων κατεδαφίσεως είτε ως ασύμφορα επι¬ 
σκευής είτε ως μη ασφαλώς επισκευόσιμα λόγω ευτελών δομι¬ 
κών υλικών) είναι η αυτή με της κατοικίας, παράγραφος (α). 

ι) Για βοηθητικούς χώρους, που η κυρίως οικοδομή (κατοικία ή 
επαγγελματική στέγη) δεν έχει κριθεί κατεδαφιστέα είτε βάση 
πρωτοκόλλου κατεδαφίσεως είτε ως ασύμφορη επισκευής είτε 
ως μη επισκευάσιμη λόγω ευτελών υλικών κατασκευής, η τιμή 
αποζημίωσης κατεδαφιστέου βοηθητικού χώρου ορίζεται σε 
50.000 δρχ. ανά τ.μ. και μέχρι εμβαδού 120 τ.μ. 

ια) Γ ια ανεξάρτητες αποθήκες, που δεν βρίσκονται στο ίδιο οι¬ 
κόπεδο με το κυρίως κτίσμα, με χρήση οικιακής ή επαγγελματι¬ 
κής αποθήκης η τιμή αποζημίωσης ανά τ.μ. κατεδαφιστέου, είτε 
βάσει πρωτοκόλλου κατεδαφίσεως είτε ως ασυμφόρου επι¬ 
σκευής είτε ως μη ασφαλώς επιοκευΰσιμου λόγω ευτελών δομι¬ 
κών υλικών, χτίσματος καθορίζεται ανάλογα με τη χρήση τους ως 
εξής: 

ΐ> Για χτίσματα με χρήση οικιακής αποθήκης 45.000 δρχ. ανά 
τ.μ. και μέχρι εμβαδού 120 τ.μ. 

I) Για κτίσματα με χρήση επαγγελματικής οποθήκης 40.000 
δρχ. ανά τ.μ. και μέχρι εμβαδού 120 τ.μ. 

ιβ) Γ ια την ανακατασκευή αγροτικών χτισμάτων το δάνειο ανέρ¬ 
χεται στο ποσά των 35.000 δρχ. ανά τ.μ. κατεδαφιζάμενης επι¬ 
φάνειας και μέχρι συνολικού εμβαδού 120 τ.μ. 

ιγ) Για την ανακατασκευή αγροτικών κατοικιών (χτισμάτων ευ¬ 
τελούς αξίας κατασκευής, μικρού κατά κανόνα εμβαδού που χρη¬ 
σιμοποιούνται εποχιακά) το δάνειο ανέρχεται στο ποσό των 
65.000 δρχ. ανά τ.μ. κατεδαφιζόμενης επιφανείας και μέχρι συ¬ 
νολικού εμβαδού 120 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ ή σε Κοινω¬ 
φελή ή σε Φιλανθρωπικά ή σε Ευαγή Ιδρύματα ή αε Σωματεία το 
ύψος της δανειοδότησης ανέρχεται στο ποσό των 110.000 δρχ. 
ανά τ.μ. επί του συνόλου της κατεδαφιστέας επιφανείας και η 
ανεγειράμενη επιφάνεια δεν θα είναι μικρότερη του 75% της κα- 
τεδαφισθείσης. Το ύψος δανείου που δεν υπερβαίνει το ως άνω 
ποσό θα εγκρίνετσι από τον αρμόδιο Τομέα Αποκατάστασης Σει¬ 
σμόπληκτων του Νομού Πρεβέζης. Για ύψος δανείου που υπερ¬ 
βαίνει το ως άνω ποσό η υπόθεση παραπέμπεται στο Τμήμα Απο¬ 
κατάστασης Ζημιών της Υ, Α.Σ. για την έγκριση του συμπληρωμα¬ 
τικού ποσού. 

ιε) Γ ία κτίρια με περισσότερες χωριστές ιδιοκτησίες (πολυκα¬ 
τοικίες) ο κάθε ιδιοκτήτης δικαιούται εκτός του δανείου ανακατα- 
σκευής ή αυτοστέγασης που αντιστοιχεί στην ιδιοκτησία του επί 
πλέον δάνειο ανάλογο με το ποσοστό του επί των κοινοκτήτων 
χώρων και μέχρι συνολικού εμβαδού 120 τ.μ. αθροιστικά (από 
ιδιοκτησία και κοινόχρηστο χώρο), 
ιστ) Η δωρεάν κρατική αρωγή, που αντιστοιχεί στα ανωτέρω δά¬ 


νεια ανακοτασκευής ή αυτοστέγασης θα καλυφθεί από τον Προϋ¬ 
πολογισμό Δημοσίων Επενδύσεων και ορίζεται σε ποσοστό 33% 
του δανείου και μόνο για μία ιδιοκτησία. Στην περίπτωση της πα¬ 
ραγράφου (ε) κάθε τμήμα με επιφάνεια 150 τ.μ. θεωρείται ανε¬ 
ξάρτητη ιδιοκτησία. 

Σε περίπτωση που στον ίδιο ιδιοκτήτη ανήκουν περισσότερες 
της μιας ιδιοκτησίες, δάνειο δικαιούται για κάθε μία από αυτές. 

Σε περιπτώσεις ανα κατασκευής υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίοο με το 66% 
του εμβαδού του κατεδαφιστέου χτίσματος, με βάση το οποίο 
υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Για επισκευή ζημιών στα «μη φέροντα· στοιχεία κτιρίων το 
ποσό του δανείου ανέρχεται μέχρι 20.000 δρχ. ανά τ.μ. και μέχρι 
συνολικού εμβαδού 120 τ.μ. ανά χωριστή ιδιοκτησία, 
β) Γ ια επισκευή ζημιών στον «φέροντα» οργανισμό χτιρίων το 
δάνειο ανέρχεται μέχρι του ποσού των 35.000 δρχ. ανά τ.μ. χωρίς 
περιορισμό ως προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημίες στα «μη φέροντα» και 
στον «φέροντα οργανισμό» της ίδιας ιδιοκτησίας το συνολικό ανό 
τ.μ., ύψος του δανείου δεν επιτρέπεται να υπερβαίνει το όριο 
50.000 δρχ. ανά τ.μ. αθροιστικό. 

δ) Γ ια πόσης φύσε ως επισκευές (περιλαμβανομένων των ανα¬ 
παλαιώσεων) χτιρίων που κρίνονται διατηρητέα ή παραδοσιακά το 
δάνειο ανέρχεται μέχρι του ποσού 100.000 δρχ. ανά τ.μ. χωρίς 
περιορισμό ως προς το συνολικό εμβαδό της ιδιοκτησίας. 

ε) Πα κατοικίες ή επαγγελματικούς χώρους της ως άνω κατη¬ 
γορίας (δ), όταν διατηρείται η όψη και ανακατασκευάζεται το 
υπόλοιπο, θα χορηγείται δάνειο επισκευής διατηρητέου ή παρα¬ 
δοσιακού κτιρίου για τις όψεις, χωρίς όριο δανειοδότησης, και δά¬ 
νειο ανακατασκευής κατοικίας ή επαγγελματικού χώρου αντί¬ 
στοιχα (κεψ. III παρ. Ια και 1ε), για το υπόλοιπο κτίσμα. 

στ) Για επισκευή αγροτικών κτιομάτων (πλην οικιών) το δάνειο 
ανέρχεται μέχρι συνολικού ποσού 500.000 δρχ. για κάθε κτίσμα. 

ζ) Για την επισκευή οικιακών ή επαγγελματικών αποθηκών το 
δάνεια ανέρχεται μέχρι του ποσού των 700.000 δρχ, για κάθε χτί¬ 
σμα. 

η) Για επιοκευή κτιρίων που ανήκουν στο Δημόσιο, Ν.Π.Δ.Δ. ή 
σε Κοινωφελή ή σε Φιλανθρωπικά ή σε Ευαγή Ιδρύματα ή σε Σω¬ 
ματεία το ύψος της δανειοδότησης (δάνειο και δωρεάν κρατική 
αρωγή) για την αποκατάσταση του φέροντος οργανισμού και των 
λοιπών μη φερόντων στοιχείων θα ανέρχεται στο ποσό των 
65.000 δρχ. ανά τ.μ. επί του ουνάλου της επιφανείας του κτιρίου. 

Γ ια ύψος δανείου που δεν υπερβαίνει το ως άνω ποσό η σχετική 
έγκριση θα εκδίδεται από τον αρμόδιο Τομέα Αποκατάστασης 
Σεισμοπλήκτων του Νομού Πρεβέζης. Για ύψος δανείου που 
υπερβαίνει το ως άνω ποσό η υπόθεση θα παραπέμπεται στο 
Τμήμα Αποκατάστασης Ζημιών της Υ. Α.Σ. για την έκδοση της συ¬ 
μπληρωματικής έγκρισης. 

θ) Εφ' όσον πρόκειται για κτίρια με περισσότερες της μιας χω¬ 
ριστές ιδιοκτησίες, ο κάθε ιδιοκτήτης δικαιούται, εκτός από το 
δάνειο για αποκατάσταση ζημιών της ιδιοκτησίας του, και πρό¬ 
σθετο δάνειο για την κάλυψη της δαπάνης που αναλογεί προς 
αποκατάσταση των ζημιών των κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανωτέρω δάνεια 
επισκευής θα καλυφθεί από τον προϋπολογισμό των Δημοσίων 
Επενδύσεων και ανέρχεται στο ποσοστό του 30% του δανείου και 
μόνο για μια ιδιοκτησία. 

3. ΔΑΝΕΙΑ ΣΕ ΚΤΙΡΙΑ ΠΟΥ ΚΡΙΝΟΝΤΑΙ ΩΣ ΥΠΕΡΜΕΤΡΟΥ 
ΔΑΠΑΝΗΣ ΕΠΙΣΚΕΥΗΣ Ή ΕΙΝΑΙ ΔΟΜΗΜΕΝΑ ΑΠΟ ΩΜΟΠΛΙΝ¬ 
ΘΟΥΣ ΚΡΟΚΑΛΛΕΣ Ή ΞΗΡΟΛΙΘ1Α. 

Για κτίρια που κρίνονται επισκευαστέα, αλλά η δαπάνη επι¬ 
σκευής τους θεωρείται υπέρμετρη (ασύμφορα) καθώς και για κτί¬ 
σματα που είναι δομημένα απά κροκάλλες, ή από ωμόπλινθους ή 
από ξηρολιθιό τα οποία δεν έχουν χαρακτηριστεί κατεδαφιστέα, 
αλλά οι ζημιές που προκλήθηκαν από το σεισμό δεν επιδέχονται, 
σύμφωνα με την κρίση του αρμόδιου Τομέα Αποκατάστασης Σει- 

σμοπλήκτων του Νομού Πρεβέζης ουσιαστική αποκατάσταση, 
δηλαδή επισκευή που εξασφαλίζει την αναγκαία αντισεισμική 
αντοχή τους και με Βάση τις κείμενες διατάξεις εντάσσονται στη 
δανειοδότηση για ανακατασκευή, καθορίζονται τα ακόλουθα: 

α) Ως προς το ύψος της συνολικής χρηματοδότησης (δηλαδή 
του δανείου και της δωρεάν κρατικής αρωγής) ισχύει ότι και για τα 
κτίρια που κρίνονται κατεδαφιστέα με βάση τις διατάξεις περί 
επικίνδυνος ετοιμορρόπων κτισμάτων. 

β) Η δωρεάν κρατική αρωγή που αντιστοιχεί στα ανωτέρω δά¬ 
νεια, θα καλυφθεί από τον Προϋπολογισμό Δημοσίων Επενδύ¬ 
σεων και ανέρχεται οε ποσοστό 30% του δανείου και για μια μόνο 
ιδιοκτηοία. 

γ) Στις ανωτέρω περιπτώσεις ισχύει ότι και στο εδάφιο (ιε) της 
παραγράφου II11 του κεφ. Α. 

4. Στις περιπτώσεις που στον Ιδιο ιδιοκτήτη ανήκαν πριν από το 
σεισμό περισσότερες από μια ιδιοκτησίες, δάνειο θα χορηγούνται 
για κάθε μια από αυτές. 

Για τις πέραν της μιας (που θα προτεΐνεται από τον δικαιούχο) 
ιδιοκτησίες το σύνολο της οτεγαατικής ενίσχυσης χορηγείται υπό 
μορφή δανείου, χωρίς δωρεάν κρατική αρωγή. 

5. Επιτρέπεται επίσης να χορηγηθεί δάνειο και για την ανακα¬ 
τασκευή και επισκευή ζημιών κτιρίων που ανήκουν στο Δημόσιο ή 
Ν.Π.Δ.Δ. ή οε Κοινωφελή ή Φιλανθρωπικά ή Ευαγή Ιδρύματα ή 
Κοινωφελή Σωματεία. Το ύφος των δανείων με το κεφ. ΑIII, παρ. 

1 (ιδ) χωρίς να υπόκεινται στον περιορισμό των εκατόν είκοσι 
(120) τ.μ. ανά ιδιοκτησία. 

6. Το ποσά των δανείων θα αναληφθεΐ σε τρεις ισόποσες δό¬ 
σεις η πρώτη από τις οποίες κατά την υπογραφή της δανειστικής 
σύμβασης, οι δε επόμενες δύο ανάλογα με την πρόοδο των εργα¬ 
σιών στην οικοδομή. 

Τα δάνεια που χορηγούνται για επισκευές είναι δυνατόν να δο¬ 
θούν κατά την κρίση της δανείστριας Τράπεζας και σε δύο δόσεις 
ή και εφάπαξ αν πρόκειται για μικρά ποσά. Απαραίτητη προϋπό¬ 
θεση, στην περίπτωση αυτή, είναι η συνηγορία του αρμόδιου 
Τ.Α.Σ. 

7. Η συνολική διάρκεια των δανείων ανακατασκευής ή αυτο¬ 
στέγασης ή επισκευής ορίζεται σε δέκα πέντε (15) χρόνια η δε 
εξόφλησή τους θα πραγματοποιηθεί σε ισόποσες εξαμηνιαίες ή 
ετήσιες χρεωλυτικές δόσεις, η πρώτη από τις οποίες θα καταβλη¬ 
θεί είκοσι τέσσερις (24) μήνες μετά από την υπογραφή της οι¬ 
κείας δανειστικής σύμβασης. 

θ. Η συνολική διάρκεια των δανείων ανακατασκευή^ ή επι¬ 
σκευής διατηρητέων ή παραδοσιακών κτιρίων ορίζεται σε είκοσι 
πέντε (25) χρόνια η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερις (24) μήνες μετά 
από την υπογραφή της οικείας δανειστικής σύμβασης. 

9. Τα δάνεια βαρύνονται με επιτόκιο Ισο προς αυτό των εντό¬ 
κων γραμματίων Δημοσίου δωδεκάμηνης διάρκειας της εκάστοτε 
τελευταίας εκδόοεως που χρονικά προηγείται της έναρξης κάθε 
περιόδου εκτοκισμού των δανείων, προσαυξημένο κατά μία (1) 
εκατοστιαία μονάδα, χωρίς άλλη προσαύξηση για προμήθεια 
κ.λπ., επιδοτούμενο κατά 100% από το λογαριασμό του Ν. 128/ 
75. 

10. Για τους λοιπούς όρους και την διαδικασία σύναψης και χο¬ 
ρήγησης των δανείων έχουν εφαρμογή οι αντίστοιχες διατάξεις 
που ισχύουν για την χρηματοδότηση της οικονομίας, 

IV. ΝΕΟΙ ΚΤΗΤΟΡΕΣ 

1. Παρέχουμε την δυνατότητα μεταβιβάσεως του σεισμοδα- 
νείου και στους τυχόν νέους κτήτορες των ακινήτων ασχέτως του 
τρόπου αποκτήσεως και του είδους της ιδιοκτησίας, που έχουν 
επ’ αυτού (καθολική, ειδική διαδοχή - επικαρπία, ψιλή κυριότητα, 
συνιδιοκτησία κ.λπ.). Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα τα απαιτούμενα δι- 
καιολογητικά. 

2. Δωρεάν κρατική αρωγή δικαιούνται οι νέοι κτήτορες μόνον 
εφ' όσον τόοο αυτοί όσο και οι προηγούμενοι ιδιοκτήτες, αποδε¬ 


δειγμένα δεν έχουν λάβει δωρεάν αρωγή, για άλλο σεισμόπληκτο 
κτίσμα και έχουν δηλώσει, ότι δεν θα κάνουν χρήση του δικαιώμα¬ 
τος αυτού, για άλλο ακίνητο στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 
Τα εν λόγω δάνεια θα χορηγηθούν οπό οποιαδήποτε Εμπορική 
Τράπεζα, την Εθνική Κτηματική Τράπεζα της Ελλάδος, την 
Εθνική Στεγαστική και την Αγροτική Τράπεζα Ελλάδος. 

Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ ΚΑΙ 
ΕΠΙΣΚΕΥΗ ΣΕΙΣΜΟΠΛΗΚΤΩΝ ΚΤΙΡΙΩΝ. 

1. Στις περιπτώσεις που τα δάνεια της παραγράφου Α III δεν 
επαρκούν για την κάλυψη της αναγκαίας συνολικής δαπάνης και 
μετά από συνηγορία του αρμόδιου Τομέα Αποκατάστασης Σει¬ 
σμόπληκτων του Νομού Πρεβέζης οι ιδιοκτήτες κτιρίων που κρί- 
θηκαν κατεδαφιστέα ή επισκευάσιμα, επιτρέπεται να δσνειδοτη- 
θούν συμπληρωματικά είτε μόνοι τους, είτε από κοινού (όταν 
πρόκεπαι για κτίρια με περισσότερες χωριστές ιδιοκτησίες), από 
τις εμπορικές Τράπεζες, την Εθνική Στεγαστική Τράπεζα της Ελ¬ 
λάδος, την Εθνική Κτηματική Τ ράπεζα της Ελλάδος και την Αγρο¬ 
τική Τράπεζα της Ελλάδος, για την ολική ή μερική κάλυψη των 
αναγκαίων δαπάνων ανακατοσκευής και επισκευής, με τους συ¬ 
νήθεις όρους (ύψος δανείου, διάρκεια, επιτόκιο κ.λπ.) καθοριζό¬ 
μενα από τις Τ ράπεζες. 

2. Η ως άνω πρόσθετη δανειοδότηση θα χορηγείται μετά απά 
έγγραφη συνηγορία του αρμόδιου Τομέα Αποκατάστασης Σει¬ 
σμόπληκτων (Τ.Α.Σ.) του Νομού Πρεβέζης. 

3. Προκειμένου για ανακατασκευή ή επισκευή γεωργικών γε¬ 
νικά κτισμάτων (πλην οικιών) η ανωτέρω δανειοδότηση θα γίνεται 
από την Αγροτική Τράπεζα της Ελλάδος με τραπεζικά κριτήρια 
και με τους όρους χορήγησης, από την εν λόγω Τράπεζα, αντί¬ 
στοιχων δανείων προς αγρότες. 

4. Προκειμένου για κτίρια που κρίνονται διατηρητέα, η πρό¬ 
σθετη δανειοδότηση θα γίνεται με το επιτόκιο και την διάρκεια 
που καθορίζονται εκάστοτε απά τις σχετικές διατάξεις των νομι¬ 
σματικών αρχών (σήμερα ΠΔΤΕ 515/17.6.85). 

Γ ια τα δάνεια αυτά παρέχεται η επιδότηση επιτοκίου που προ¬ 
βλέπει η Κοινή Υπου ργική Απόφαση αριθ. 110646/1.11.85 όπως 
τροποποιήθηκε με την απόφαση αριθ. 58596/3.Θ.86. 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ ΚΑΙ ΛΟί- 
ΠΙΩΝ ΠΑΓΙΩΝ ΕΓΚΑΤΑΣΤΑΣΕΩΝ ΕΠΑΓΓΕΛΜΑΤΙΚΩΝ ΧΩΡΩΝ 
1. Εγκρίνεται η χορήγηση από τις Τ ράπεζες μακροπρόθεσμων 
δανείων σε επιχειρήσεις και επαγγελματίες περιλαμβανομένων 
και των ελευθέρων επαγγελματιών στη σεισμόπληκτη περιοχή 
του Νομού Πρεβέζης προς αποκατάσταση των ζημιών που προξε- 
νήθηχαν από το οεισμά του 1990 στις κτιριακές εγκαταστάσεις 
όπου ασκούν την οικονομική δραστηριότητά τους, με τους ακό¬ 
λουθους όρους και προϋποθέσεις: 

α. Συνηγορία του αρμόδιου Τομέα Αποκατάστασης Σεισμόπλη¬ 
κτων (Τ.Α.Σ.) του Νομού Πρεβέζης όπως αναφέρει® κ® στο 
κεφ. ΑII (2) ανωτέρω. 

Ειδικά, προκειμένου περί ξενοδοχειακών επιχειρήσεων, τα 
ανωτέρω μακροπρόθεσμα δάνεια θα χορηνούντ® μετά από τε¬ 
χνικό έλεγχο, για εκτίμηση του ύψους των υλικών ζημιών που 
προξενήθηκαν από τους σεισμούς των προς επισκευή ξενοδο¬ 
χείων, ο οποίος θα διενεργείται μετά από γνώμη και των Τεχνικών 
Υπηρεσιών του Ελληνικού Οργανισμού Τουρισμού. 

β. Τεχνική μελέτη περί των εργασιών ανακατασκευής ή επι¬ 
σκευής των κτηριακών και λοιπών εγκαταστάσεων τους. 

γ. Υπεύθυνη δήλωση του άρθρου 3 του Ν. 1599/86 ότι δεν χρη¬ 
ματοδοτήθηκαν από άλλο πιστωτικό φορέα για τις ίδιες ζημίες. 

2.α. Τα δάνεια που χορηγούνται στους δικαιούχους κτιριακών 
εγκαταστάσεων επαγγελματικών χώρων προκειμένου για ανακα¬ 
τασκευή ανέρχονται μέχρι του ποσού των εξήντα πέντε χιλιάδων 
(65.000) δραχ. ανά τ.μ. για τα πρώτα 150 τ.μ. και μέχρι του ποσού 
των 7.800.000 δρχ. 

Στην περίπτωση που ο επαγγελματικός χώρος έχει επιφάνεια 
άνω των 150 τ.μ., για τον υπολογισμό του δανείου θα διαιρείται η 
επκράνειά του σε τμήματα των 150 τ.μ. Για τα τυχόν δάνεια που 

θα προκόψουν πέραν των 150 τ.μ. το ποαό του δανείου ανέρχεται 
σε 40.000 δρχ. ανά τ.μ. και μέχρι του ποσού των 4.800.000 δρχ. 
για κώθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπόλοιπο 
τμήματος, αν έχει επιφάνεια μέχρι και 50 τ.μ. θα αμελείται, ενώ 
αν είναι πάνω από 50 τ.μ., τότε θα χορηγείται στεγαστική συν¬ 
δρομή ανάλογα με το εμβαδόν του και σύμφωνα με τα ισχύοντα 
ανώτατα όρια (εμβαδού και δανείου). 

Δωρεάν κρατική αρωγή θα χορηγείται όπως προβλέπεται στο 
εδάφιο ΑIII (ιστ). 

β. Για επισκευή ζημιών στα «μη φέροντα» στοιχεία κτιρίων το 
ποαό του δανείου ανέρχεται μέχρι είκοσι χιλιάδων <20.000) δρχ. 
ανά τ.μ. 

γ. Για επισκευή ζημιών «στον φέροντα» οργανιομό κτιρίων το 
δάνειο ανέρχεται μέχρι του ποσού των τριάντα πέντε χιλιάδων 
(35.000) δρχ. ανά τ.μ. 

δ. Γ ια επισκευή ζημιών «στα μη φέροντα» στοιχεία και «στον 
φέροντα» οργανισμό της Ιδιας ιδιοκτησίας το ανά τ.μ. συνολικό 
ύψος του δανείου δεν επιτρέπεται να υπερβαίνει το όριο των πε¬ 
νήντα χιλιάδων (50 000) δρχ. ανά τ.μ. αθροιστικά. 

3. Τα δάνεια θα βαρύνανται με επιτόκιο ίσο προς αυτό των 
εντόκων γραμματίων του Δημοσίου δωδεκάμηνης διάρκειας της 
εκάοτοτε τελευταίας εκδόοεως που χρονικά προηγείται της 
έναρξης κάθε περιόδου εκτοκιομού των δανείων, προσαυξημένο 
κατά μία (1) εκατοστιαία μονάδα, χωρίς άλλη προσαύξηση για 
προμήθεια κ.λπ., επιδοτούμενο κατά 100% από το λογαριασμό 
του Ν. 128/75. 

4. α. Η συνολική διάρκεια των δανείων ανακατασκευής ή αυτο¬ 
στέγασης ή επισκευής ορίζεται οε δέκα πέντε (15) χρόνια, η δε 
εξόφλησή τους θα πραγματοποιηθεί σε ισόποσες εξαμηνιαίες ή 
ετήσιες χρεωλυτικές δόσεις, η πρώτη από τις οποίες θα καταβλη¬ 
θεί είκοσι τέσσερις <24) μήνες μετά απάτην υπογραφή της δανει¬ 
στικής σύμβασης. 

β. Η συνολική διάρκεια των δανείων ανακατασκευής ή επι¬ 
σκευής διατηρητέων ή παραδοσιακών κτιρίων ορίζεται σε είκοσι 
πέντε (25) χρόνια η δε εξόφλησή τους θα πραγματοποιηθεί οε 
ισόποσες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερις (24) μήνες μετά 
από την υπογραφή της δανειστικής σύμβασης. 

5. Για τους λοιπούς όρους και τη διαδικασία σύναψης και χορή¬ 
γησης των δανείων, έχουν εφαρμογή οι αντίστοιχες διατάξεις που 
ισχύουν για τη χρηματοδότηση της οικονομίας. 

6. Η δωρεάν κρατική αρωγή θα καλυφθεί από τον Προϋπολογι¬ 
σμό Δημοσίων Επενδύσεων και αντιστοιχεί αε ποσό 33% προκει- 
μένου για δάνεια ανακατασκευής ή αυτοστέγασης επαγγελματι¬ 
κών χώρων ενώ για τα δάνεια επισκευής επαγγελματικών χώρων η 
δωρεάν κρατική αρωγή είναι 30% και μόνον για έναν επαγγελμα¬ 
τικό χώρο (ή τα πρώτα 150τ.μ. αυτού). Απαραίτητη όμως προϋπό¬ 
θεση είναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κτίσμα. 

Δ. ΥΠΟΛΟΓΙΣΜΟΣ ΠΡΟΣΑΥΞΗΣΕΩΝ ΤΩΝ ΕΓΚΡΙΘΕΝΤΩΝ 
ΔΑΝΕΙΩΝ 

1. Τα δάνεια και η δωρεάν κρατική αρωγή για τα οποία δεν 
έχουν εκδοθεϊ ακόμα εγκριτικές αποφάσεις υπολογίζονται με 
βάση τα ποσά που ορίζονται στην παράγραφο ΑΙΙΙ (1) της απόφα¬ 
σης αυτής. 

2. Τα δάνεια και η δωρεάν κρατική αρωγή, για τα οποία έχουν 
εκδοθεϊ εγκριτικές αποφάσεις αλλά δεν έχουν αναληφθεί ακόμα 
από Τράπεζα, ξαναϋπολογίζονται, όπως στην προηγούμενη περί¬ 
πτωση Δ (1) και εκδίδονται νέες εγκριτικές αποφάσεις. 

3. Για τα δάνεια, που έχουν αναληφθεί μερικά από Τράπεζες, 
καταβάλεται συμπληρωματικό δάνειο και συμπληρωματική δω¬ 
ρεάν κρατική αρωγή, που υπολογίζεται σύμφωνα με τα ακόλουθα: 

α) Απά το συνολικό ποσό, που είχε αρχικά εγκριθεί αφαιρείται 
το ποσό, που είχε αναληφθεί μέχρι σήμερα {δόση ή δόσεις δα¬ 
νείου και δωρεάν κρατική αρωγή), 
β) Τα υπόλοιπο δάνειο πολλαπλαοιάζεται με το λόγο, που προ¬ 


κύπτει από τη διαίρεση του νέου αυξημένου ποσού που ορίζεται 
για κάθε είδος κτίσματος στην παράγραφο ΑΙΙΙ (1) με το αντί¬ 
στοιχο ποσό, που είχε οριστεί με την οικ/845/1.4.91. Το ποσό 
αυτό αθροίζεται με το ποσό που έχει αναληφθεί και το άθροισμα 
αποτελεί το «νέο συνολικό δάνειο». 

γ) Η «συνολική δωρεάν κρατική αρωγή» υπολογίζεται με βάση 
το «νέο συνολικό δάνειο» και τα ποσοστά που ορίζονται με την 
απόφασή μας αυτή. 

Απ' τη «συνολική δωρεάν κρατική αρωγή», αφαιρείται το ποσό 
που έχει καταβληθεί με βάση την αρχική εγκριτική απόφαση και 
το υπόλοιπο, που αποτελεί τη «συμπληρωματική δωρεάν κρατική 
αρωγή» καταβάλλεται στο δικαιούχο. 

δ) Το υπόλοιπο «νέο συνολικό δάνειο» (αφού αφαιρεθεΐ η «συ¬ 
νολική δωρεάν κρατική αρωγή»), κατανέμεται σε τρεις ισόποσες 
δόσεις. 

Για τις δόσεις που έχουν καταβληθεί με βάση την αρχική εγκρι¬ 
τική απόφαση, η διαφορά που προκύκπτει, καταβάλλεται άμεσα. 
Ε. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ασφάλεια κάθε δανείου θα εγγράφεται υπέρ της δανεί- 
στριας Τράπεζας υποθήκη επί του ακινήτου, που θα ανακατα¬ 
σκευάζεται ή επισκευάζεται από το προϊόν του δανείου, ή αντ' 
αυτού, επί άλλου ακινήτου που τυχόν προσφέρεται από τον δα¬ 
νειολήπτη, εφόσον η αξία του ακινήτου καλύπτει το ασφαλιζό- 
μενο δάνειο. Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Γ ια δάνεια μέχρι 500.000 δρχ., κατά περίπτωση, αντί υποθήκης 
μπορεί να δοθεί η προσωπική εγγύηση του δανειολήπτη. 

ΣΤ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα καθορί¬ 
ζεται ρητά ότι σε περίπτωση υποβολής από τους δικαιούχους δα¬ 
νείων ή τυχόν ενισχύσεων που προβλέποντοι στο κεφ. Α και Γ 
ανακριβών στοιχείων και δηλώσεων, ή σε περίπτωση μη εκπλή¬ 
ρωσης των υποχρεώσεων, που θα αναλάβουν, σύμφωνα με όσα 
ορίζονται στην παρούσα απόφαση θα υπόκεινται, πέρα από τις 
προβλεπόμενες νόμιμες κυρώσεις και στις ακόλουθες: 

α. Κήρυξη ολόκληρου του ποσού του δανείου ληξιπρόθεσμου 
και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Ελληνικού Δημοσίου, 
που θα συνομολογείται με την δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού 7 θυ δανείου. 

γ. Εκτοκιομό του δανείου από τη χορήγηση του με επιτόκιο με¬ 
γαλύτερο κατά 3 ποσοστιαίες μονάδες από το επιτόκιο που καθο¬ 
ρίστηκε με την δανειακή σύμβαση για την κάθε περίπτωση. 

Ζ, ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλείται: 

Για δωρεάν κρατική αρωγή δαπάνη του Προγράμματος Δημο¬ 
σίων Επενδύσεων ύψους εβδομήντα εκατομμυρίων δρχ. 
(70.000.000 δρχ.) περίπου για το τρέχον οικονομικό έτος και 
εξακοσίων είκοσι εκατομμυρίων δρχ. (620.000.000 δρχ.) για τα 
επόμενα τέσσερα (4) οικονομικά έτη και θα βαρύνει το έργο 
9069001 της ΣΑΕ 069. 

Η επί πλέον επιβάρυνση που οφείλεται στην αναπροσαρμογή 
των τιμών και τις λοιπές βελτιώσεις με βάση τα οριζόμενα στην 
παρούσα είναι συνολικού ποσού 610.000 000 δρχ. 

2. Η προκαλούμενη δαπάνη για την επιδότηση του επιτοκίου 
βαρύνει το λογαριασμό του Ν. 128/75, ο οποίος δημιουργείται 
από παρακράτηση επί των χορηγήσεων των Τραπεζών, με σκοπό 
την επιδότηση επιτοκίου δανείων. Ο λογαριασμός αυτός επιδο¬ 
τείται από τον Κρατικό Προϋπολογισμό μόνο σε περίπτωση ελλει- 
ματικότητάς του. 

Το ύψος της δαπάνης αυτής δεν μπορεί να υπολογισθεί επα¬ 
κριβώς. 

Σύμφωνα όμως με εκτίμηση θα είναι της τάξης των δρχ. 
2.970 000. ίΧΧ) για όλη τη διάρκεια εξόφλησης των δανείων. Η 

επί πλέον επιβάρυνση που οφείλεται στην αναπροσαρμογή των 
τιμών και τις λοιπές βελτιώσεις με βάση τα οριζόμενα στην πα¬ 
ρούσα θα είναι της τάξης των 1.520.000.000 δρχ. για όλη τη 
διάρκεια εξόφλησης των δανείων. 

Η απόφαση αυτή ισχύει από την ημερομηνία δημοσίευσης της 
στην Εφημερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της Κυβερ¬ 
νήσεως, σύμφωνα με το άρθρο 1, παρ. 2 της από 26.3.81 πρά- 


ξεως Νομοθετικού Περιεχομένου που κυρώθηκε με το Ν. 1190 / 
1981. 

Αθήνα, 2 Μαρτίου 1995 

